ກອງກຳລັງ ໂຊມາເລຍ ຊ່ວຍເຫຼືອພະນັກງານ ເຮືອ 8 ຄົນທີ່ຖືກລັກພາຕົວໄປ ໂດຍໂຈນສະຫຼັດ
ກອງກຳລັງຮັກສາຄວາມປອດໄພ ໄດ້ຄວບຄຸມຕົວໂຈນສະຫຼັດ 4 ຄົນ ຜູ້ ທີ່ໄດ້ຈັບລູກເຮືອໄວ້.
ບັນດາເຈົ້າໜ້າທີ່ ໂຊມາເລຍ ກ່າວວ່າ ກອງກຳລັງຮັກສາຄວາມປອດໄພ ໄດ້ຊ່ວຍເຫຼືອ ພະນັກງານເຮືອຊາວ ອິນເດຍ 8 ຄົນ ຜູ້ທີ່ຖືກນຳຕົວຂຶ້ນຝັ່ງໂດຍພວກໂຈນສະຫຼັດ ໃນ ວັນຈັນທີ່ຜ່ານມາ ຜູ້ປົກຄອງເມືອງ Hobyo ທ່ານ Abdullahai Ahmed Ali ໄດ້ກ່າວຕໍ່ວີໂອເອພາສາ ໂຊມາເລຍ ໃນວັນພຸດມື້ນີ້ວ່າ ພວກກະລາສີດັ່ງກ່າວຈາກກຳປັ່ນ Al Kausar ມີຄວາມ ປອດໄພດີ ແລະ ຢູ່ໃນການຄຸ້ມຄອງຂອງກອງກຳລັງຮັກສາຄວາມປອດໄພ ທ່ານ Ali ໄດ້ກ່າວວ່າ ທ່ານກ່າວວ່າ ກອງກຳລັງຮັກສາຄວາມປອດໄພ ໄດ້ຄວບຄຸມຕົວໂຈນສະຫຼັດ 4 ຄົນ ຜູ້ ທີ່ໄດ້ຈັບສະມາຊິກເຮືອໄວ້ ຫຼັງຈາກໄດ້ຍ້າຍພວກເຂົາເຈົ້າອອກຈາກກຳປັ່ນຂອງພວກ ເຂົາເຈົ້າໄປ ຢູ່ນອກຊາຍຝັ່ງເມືອງ Hobyo ກະລາສີອີກສອງຄົນ ໄດ້ຖືກພົບເຫັນຢູ່ເທິງເຮືອ ລັງຈາກກອງກຳລັງຮັກສາຄວາມປອດ ໄພ ໄດ້ເຂົ້າຍຶດໃນລະຫວ່າງຕອນເຊົ້າໆຂອງວັນຈັນທີ່ຜ່ານມາ, ແລະ ເຫັນວ່າມີສະມາ ຊິກເຮືອມີທັງໝົດ 10 ຄົນ ໃນເບື້ອງຕົ້ນແຫຼ່ງຂ່າວການເດີນເຮືອໄດ້ຕັ້ງຕົວເລກກະລາສີ ວ່າມີຢູ່ 11 ຄົນ ກຳປັ່ນດັ່ງກ່າວ ໄດ້ຖືກພວກໂຈນຍຶດໃນວັນທີ 1 ເມສາທີ່ຜ່ານມາ ຢູ່ນອກຊາຍຝັ່ງຂອງ ປະເທດ ໂຊມາເລຍ ໃນຂະນະທີ່ກຳລັງຂົນສົ່ງສິນຄ້າໄປເມືອງ Kismayo